
Narva Linnavalitsuse 22.10.2008. a korralduse nr 1354-k „Narva 

Linnavalitsuse ajutise komisjoni moodustamine“ kehtetuks tunnistamine
1. Asjaolud ja menetluse käik

Narva Linnavalitsus võttis 22.10.2008. a korralduse nr 1354-k vastu, mille kohaselt oli moodustatud Narva Linnavalitsuse ajutine komisjon eesmärgiga teostada maleturniiri „Läänemere maletähed 2009“ korraldamistöö ning tagada turniiri läbiviimine.
Narva linna 2009. aasta eelarves tehtavate kärbete tõttu jääb mainitud turniir käesoleval aastal ära. Seetõttu on vajalik tunnistada kehtetuks ka korraldust, millega oli vastav komisjon moodustatud ning antud tööülesanne.
2. Õiguslikud alused

Vastavalt haldusmenetluse seaduse § 68 lõikele 2 haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
Vastavalt Narva linna põhimääruse (Narva Linnavolikogu 29.06.200.a. määrus nr 36/16) punktile 5.7.1 linnavalitsusel on õigus moodustada oma korraldusega alalisi ja ajutisi komisjone. Linna põhimääruse punkti 5.7.3 alusel linnavalitsuse ajutisi komisjone moodustatakse linnavalitsuse korraldusega üksikküsimuste läbitöötamiseks.
3. Otsus

Tunnistada kehtetuks Narva Linnavalitsuse 22.10.2008. a korraldus nr 1354-k „Narva Linnavalitsuse ajutise komisjoni moodustamine“.
4. Rakendussätted

4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

